Propastopi vabatahtlikud said tunnustuse – Propastop
03.12.2020
24. novembril pälvisid Propastopi vabatahtlikud kodanikukohustuse silmapaistvalt hea täitmise eest kodanikupäeva aumärgi. Märgi võttis vabatahtlike nimel vastu blogi esindaja Andres Lember.
Igal aastal tähistatakse 26. novembril Eestis kodanikupäeva, millega tõstetakse esile tegusate ja ettevõtlike inimeste panust Eesti ühiskonna arengusse.
Siseministeerium tunnustab kodanikupäeva aumärgiga vastutustundlikke ja hoolivaid inimesi, kes on näidanud ennast kodanikuna parimast küljest, seda kas märkimisväärse panuse eest ühiskonna ellu, edendades kodanikukasvatust või vabatahtliku töö eest enda kogukonnas.
Kodanikupäeva aumärki hakati välja andma 1998. aastal ning kõigi märgisaajatega on võimalik tutvuda siin.
Propastopi vabatahtlikud tänavad tunnustuse eest!
Foto leheküljelt eesti.ee